Diari Oficial de la Generalitat Valenciana


Sumari del DOGV 9109, del 17-06-2021 (2021/6824)

ORDRE 3/2021, de 15 de juny, de la Conselleria de Participació, Transparència, Cooperació i Qualitat Democràtica, per la qual es publica la relació de circulars, instruccions, resolucions o qualssevol altres disposicions dictades en l'àmbit competencial d'aquesta conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9109

Data del DOGV
:   17-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6824


Data del document
:   15-06-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Ordre

Descriptors 

:   * Conselleria de Participació, Transparència, Cooperació i Qualitat Democràtica
    * legislació
    * malaltia infecciosa
    * transparència administrativa

ORDRE 3/2021, de 15 de juny, de la Conselleria de Participació, Transparència, Cooperació i Qualitat Democràtica, per la qual es publica la relació de circulars, instruccions, resolucions o qualssevol altres disposicions dictades en l'àmbit competencial d'aquesta conselleria. [2021/6824]  
El dia 15 d'abril de 2021 es va publicar en el Diari Oficial de la Generalitat Valenciana el Decret llei 6/2021, d'1 d'abril, del Consell, de mesures urgents en matèria econòmica-administrativa per a l'execució d'actuacions finançades per instruments europeus per donar suport a la recuperació de la crisi conseqüència de la Covid-19.  
En la disposició addicional segona de l'esmentat decret llei, s'estableix que en el termini de dos mesos des de la seua entrada en vigor, cada departament del Consell aprovarà mitjançant ordre del seu titular, sense naturalesa de disposició reglamentària, una relació completa de totes les circulars, instruccions, resolucions o qualssevol altres disposicions que hagen sigut dictades per algun dels òrgans del seu departament, siga quina siga la seua forma i la seua denominació i hagen sigut o no objecte de publicació, amb rang inferior al d'ordre de conselleria i que tinguen com a objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència.  
De conformitat amb l'article 6 de la Llei 40/2015, d'1 d'octubre, de règim jurídic del sector públic, els òrgans administratius podran dirigir les activitats dels seus òrgans jeràrquicament dependents mitjançant instruccions i ordres de servei.  
Quan una disposició específica així ho establisca, o es considere convenient per raó de les persones destinatàries o dels efectes que puguen produir-se, les instruccions i ordres de servei s'han de publicar en el butlletí oficial que corresponga, sense perjudici de la seua difusió d'acord amb el que es preveu en la Llei 19/2013, de 9 de desembre, de transparència, accés a la informació pública i bon govern.  
La Llei 2/2015, de 2 d'abril, de transparència, bon govern i participació ciutadana de la Comunitat Valenciana estableix en l'article 9 l'obligació de publicitat activa en el Portal de Transparència (GVAoberta), de manera estructurada i ordenada, de les directrius, instruccions, acords, circulars i respostes a consultes plantejades en la mesura en què suposen una interpretació del dret, dels drets garantits en aquesta llei o que tinguen efectes jurídics.  
Per tot això, de conformitat amb l'habilitació legal de l'esmentada disposició addicional segona del Decret llei 6/2021, d'1 d'abril, del Consell, i de conformitat amb el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica,  
  
  
ORDENE  
  
Primer  
Aprovar la relació de circulars, instruccions, resolucions i qualssevol altres disposicions que s'inclouen com a annex a aquest primer apartat de l'ordre, dictades pels òrgans superiors i directius d'aquesta conselleria, amb rang inferior al d'ordre de conselleria, que tenen com a objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de l'actuació d'aquest departament.  
  
Segon  
En aplicació del que s'estableix en la disposició addicional segona de l'esmentat Decret llei 6/2021, d'1 d'abril, del Consell, aquesta ordre serà publicada en el Diari Oficial de la Generalitat Valenciana.  
  
  
Contra aquesta ordre, sense naturalesa de disposició reglamentària, que posa fi a la via administrativa, es podrà interposar, potestativament, un recurs de reposició davant de l'òrgan que ha dictat l'acte, en el termini d'un mes des que siga publicada en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això, de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
  
València, 15 de juny de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
ANNEX  
  
Sotssecretaria  
- Instrucció núm. 2/2016, de 3 de juny, de la Sotssecretaria de la Conselleria de Transparència, Responsabilitat Social, Participació i Cooperació, per a sol·licitar informe no preceptiu a l'Advocacia General de la Generalitat.  
- Instrucció núm. 2/2017, de 24 de març, de la Sotssecretaria de la Conselleria de Transparència, Responsabilitat Social, Participació i Cooperació, sobre implantació de determinats models comuns en l'àmbit de contractació i gestió econòmica d'aquesta Conselleria.  
- Instrucció núm. 1/2018, de 29 de març, del sotssecretari sobre l'adaptació de la contractació menor en la Conselleria de Transparència, Responsabilitat Social, Participació i Cooperació a les exigències establides a la Llei 9/2017 de Contractes del Sector Públic, per la qual es traslladen a l'ordenament jurídic espanyol les directives del Parlament Europeu i del Consell, 2014/23/UE i 2014/24/UE, de 26 de febrer de 2014.  
- Instrucció núm. 2/2018, de 21 de juny, del sotssecretari sobre la documentació necessària per a la tramitació de contractes administratius per procediment obert i procediment obert simplificat de conformitat amb la Llei 9/2017 de Contractes del Sector Públic, per la qual es traslladen a l'ordenament jurídic espanyol les directives del Parlament Europeu i del Consell, 2014/23/UE i 2014/24/UE, de 26 de febrer de 2014.  
- Instrucció núm. 1/2019, de 5 de novembre, de la Sotssecretaria de la Conselleria de Participació, Transparència, Cooperació i Qualitat Democràtica, en relació al desenvolupament de les beques.  
- Recomanacions de 28 de maig de 2020, de la Delegació de Protecció de Dades en relació amb l'adopció de mesures de control de temperatura per a l'accés a instal·lacions o edificis de la Generalitat Valenciana o el seu sector públic.  
- Pla de contingència i continuïtat en el treball a la Conselleria de Participació, Transparència, Cooperació i Qualitat Democràtica de data 20 de maig de 2020 (Annex Xarxa Oficines PROP de 31 de maig de 2020 i Pla de contingència i continuïtat del treball durant la Covid-19 de l'edifici PROP d'Orihuela de 18.06.2020).  
- Resolució de 30 de juny de 2020 d'actualització del Pla de Contingència i continuïtat al treball de la Conselleria de Participació, Transparència, Cooperació i Qualitat Democràtica.  
- Resolució de 5 de novembre de 2020, del sotssecretari de la Conselleria de Participació, Transparència, Cooperació i Qualitat Democràtica per la qual s'aprova del Pla d'Actuació d'aquest departament en relació amb la prestació de treball en la modalitat no presencial per raons extraordinàries vinculades a la Covid-19.  
- Resolució de 17 de febrer de 2021, de la consellera de Participació, Transparència, Cooperació i Qualitat Democràtica, sobre delegació de competències en determinats òrgans de la Conselleria.  
- Protocol de 22 de febrer de 2021, de neteja, ventilació i desinfecció per a la seu central de la Conselleria de Participació, Transparència, Cooperació i Qualitat Democràtica per a la prevenció de la Covid-19. Edifici La Cigonya.  
- Resolució de 29 de març de 2021, del sotssecretari de la Conselleria de Participació, Transparència, Cooperació i Qualitat Democràtica per la qual s'actualitza el Pla d'Actuació d'aquest departament en relació amb la prestació de treball en la modalitat no presencial per raons extraordinàries vinculades a la Covid-19.  
  
Direcció General de Participació Ciutadana  
- Resolució de 3 de maig de 2021, de la consellera de Participació, Transparència, Cooperació i Qualitat Democràtica, per la qual s'estableixen els requisits, terminis, procediment i calendari del procés pilot de participació ciutadana per a l'elaboració dels primers pressupostos participatius de la Generalitat per a l'exercici 2022.  
  
Direcció General de Transparència, Atenció a la Ciutadania i Bon Govern  
- Resolució de 5 de maig de 2015, del secretari autonòmic d'Administració Pública, per la qual es dicten les directrius de funcionament i s'aprova el manual d'instruccions que serà de compliment obligatori per a totes les oficines de registre de la Generalitat, incloses en l'àmbit d'aplicació del Decret 191/2014, de 14 de novembre, del Consell.  
  
- Instrucció núm. 2/2016, de 31 d'octubre, de la directora general de Transparència i Participació, sobre la publicitat dels convenis en gvaOberta a través de l'aplicació gvConvenios.  
- Resolució de 14 de febrer de 2018, del conseller de Transparència, Responsabilitat Social, Participació i Cooperació, per la qual s'aprova la modificació de la Carta de Serveis de la Guia PROP Electrònica.  
  
- Resolució de 25 de maig de 2018, del conseller de Transparència, Responsabilitat Social, Participació i Cooperació, per la qual s'aprova la Carta de Serveis del Portal de Transparència de la Generalitat, «GVA Oberta».  
- Instrucció de 22 de juny de 2018 per al manteniment i actualització dels tràmits administratius on s'estableixen els nous requisits per a donar d'alta o actualitzar un tràmit en la plataforma (GUC).  
  
- Resolució de 3 de juny de 2019, de la Conselleria de Transparència, Responsabilitat Social, Participació i Cooperació, per la qual s'aprova la Carta de Serveis del Servei d'Informació 012 de la Generalitat.  
- Nota de 27 de març de 2020, de la Direcció General de Transparència, Atenció a la Ciutadania i Bon Govern sobre instruccions relatives a l'atenció telefònica a la ciutadania en el servei 012.  
- Recomanacions de 23 d'abril de 2020, de la Direcció General de Transparència, Atenció a la Ciutadania i Bon Govern per millorar la presentació de documents i webs sobre mesures relacionades amb la Covid-19.  
- Resolució de 26 de maig de 2020, de la consellera de Participació, Transparència, Cooperació i Qualitat Democràtica, sobre la continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
  
  
Direcció General de Cooperació Internacional al Desenvolupament  
- Instruccions de 27 de juliol de 2016 per a la realització de publicacions i accions de difusió i divulgació de projectes i actuacions cofinançades per la direcció general de cooperació i solidaritat.  
- Resolució de 4 de febrer de 2021, de la Direcció General de cooperació internacional al desenvolupament, per la qual es dicten instruccions per a l'aplicació de determinats articles de l'ordre 3/2017, de 31 de maig, de la Conselleria de Transparència, responsabilitat social, participació i cooperació, per la qual s'estableixen les bases reguladores per a la concessió de subvencions en matèria de cooperació al desenvolupament.  
- Resolució de 13 de maig de 2020, de la consellera de Participació, Transparència, Cooperació i Qualitat Democràtica, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
  
- Resolució de 29 de maig de 2020, de la Conselleria de Participació, Transparència, Cooperació i Qualitat Democràtica, relativa a l'ampliació d'ofici del termini d'execució dels projectes finançats per la Direcció General de Cooperació Internacional per al Desenvolupament, tramitats pel procediment de concurrència competitiva i concessió directa.  
  
Oficina de Control de Conflictes d'Interessos  
- Resolució de 25 de març de 2021, del secretari autonòmic de Participació i Transparència, per la qual s'ordena la publicació del Pla de Control i Verificació de l'Oficina de Control de Conflictes d'Interessos.